Isa, pühitsetud olgu Sinu nimi, mis on üle kõigi nimede.
Nimi, milles peitub meie lootus ja tulevik
ja millele ükski deemonlik vägi ei suuda vastu panna.
Sinu nimi, mis toob inimesed põlvedele ja Jeesuse juurde,
et kinkida neile uut algust.
Issand, me keskendume Sinu ohtlikule väljaütlemisele.
Kuulutusele, mis pööras pahupidi kõik tavalise
ja mis paneb meid elama mitte võideldes ja sõdides,
mitte keskendudes oma minevikule ja murtusele,
vaid elama tuginedes armule ja armastusele.
Kui imeline see on!
Milline au esindada kuningas Jeesust.
Milline au elada oma elu vastavalt Sinu Sõna väele ja ilule.
Las Sinu tahe sündinda, Jeesuse nimel.
Aamen.
Jeesuse nimel... - Aamen.
Aamen.
Ohtlik kuulutus ehk väljaütlemine.
Tahaks alustada sellest, et räägin teile oma välisuksest.
See on selline tugev, massiivne puidust uks.
Me lapselapsed mängisid esikus, otse seal ukse all,
kui korraga käis kõige haiglasem prõmakas,
mis üldse olla andis.
Selline prõmakas, mis paneb sind lausa lendama,
kui lapsed on mängus.
Tuli välja, et kogu me välisuks kukkus eest ära.
See lihtsalt kukkus eest ära, kahjustades täiega esiku puitpõrandat,
kuid kuna lapsed olid seal samas,
oleks häving võinud olla veelgi suurem.
Hiljem tuli välja, et sel uksel on 40 uksehinge.
Tegu on nii suure ja raske uksega, et ma ei jaksaks seda tõstagi.
Ja sel oli 40 uksehinge.
Me elame maailmas, mille "uksehinged" on samuti vigased.
Maailmas, mis võib nii kergelt oma "uksehingedest" ilma jääda.
Kui imeline aga on mõelda Jeesusest, kui kogu ajaloo uksehingest.
Ilma Temata aga elame me "hingedeta" maailmas
ja inimesed elavad hingedeta elu.
Koloslastele 1:17 ütleb Jeesus, et Tema ise on enne kõike
ja kõik püsib koos Temas.
Kõik püsib koos Temas.
Ilma Temata kukub aga kõik kokku.
Jeesus on kogu ajaloo uksehing.
Milline imeline mõte!
Kas Jeesus on ka sinu elu hing,
sulgedes su elu ukse kõige vana ja hävitava ees,
läbikukkumiste ja haigetsaamiste ees,
ning avades su elu ukse uutele imelistele algustele,
kus valitsevad Jumala ligiolu ja eesmärgid.
Kõik see, mis Jumalal on varuks su jaoks.
Jeesus tuli siia maa peale ühe ohtliku kuulutusega,
mis sai võetud kokku mäe otsas, kus Ta kuulutas uut evangeeliumi.
Evangeeliumi, mis oli ebatavaline, erakordne, eriline
ja mis eristus täiega tolle aja kultuurist.
See oli sõna otseses mõttes ohtlik kuulutus.
Läbi ajaloo on kuulutatud erinevaid asju.
Kuulutatud nii sõdu, kui kuulutatud rahu.
Üks tuntumaid kuulutusi, millele paljud kindlasti kohe mõtlevad,
pärineb 4.juulist, 1776.a.
kui Ameerika 13 suurt kolooniat, kes olid sõjas Suurbritanniaga,
otsustasid saada üheks
ja kuulutasid välja iseseisvus deklaratsiooni.
See oli üks ohtlik deklaratsioon,
sest nad otsustasid enam mitte alluda Suurbritannia sõduritele.
Tegu oli deklaratsiooniga, mis pani alguse uuele kultuurile,
uutele algustele ja lõpuks täiesti uuele rahvale.
See oli ohtlik kuulutus,
mis tõi kaasa uue ja radikaalse kultuuri.
10.mai, 1940 ja Winston Churchill.
Saksa natsid liikusid Suurbritannia suunas,
et seda vallutada.
Winston Churchill oli tuntud oma suurepäraste kõnede poolest.
J.F. Kennedy rääkis temast ja ütles,
et Churchill mobiliseeris inglise keele ja saatis selle lahingusse.
Ta tõesti teadis,
kuidas õhutada rahvast ühiste eesmärkide nimel üles.
Kui Churchill oli parlamendikojas ja sõda oli nö ukse all,
ütles ta, et tal pole muud anda, kui higi, verd ja pisaraid.
Ehk see sama juht, kes õhutas rahvast võitlema merel, maal ja randades,
oligi see, kes oma kõnede kaudu
suutis koondada rahva ühtse eesmärgi ümber.
28.august, 1963 ja Martin Luther King Jr.
250 000 inimõiguste eest võitlejat seismas Lincolni mälestumärgi trepil
ja Martin Luther jagamas ohtlikku kuulutust,
öeldes: "Mul on unistus!"
See ohtlik kuulutus nõudis täiel raual pühendumist
ja ohverdusi,
kuid ta liikus oma unistuse suunas
ja inimesed said lõpuks vabaks.
"Tänu Kõikväelisele Jumalale, et oleme lõpuks vabad!"
Maailm on olnud täis erinevaid kuulutusi.
Nii sõja kuulutusi,
kui kultuure muutvaid kuulutusi, tuues kaasa rahu ja armastust.
Jeesuse kuulutus oli ka selline.
Nii nagu Thomas Jefferson'i iseseisvusdeklaratsioon
tõi kaasa uue alguse ja uhiuue, radikaalse kultuuri,
nii võimaldas ka Jeesuse kuulutus, nagu Churchilligi oma,
koondada rahva ühtse eesmärgi ümber.
Jeesuse puhul oli selleks põhjuseks Jeesus ise
ja see, milleks Ta sündis ning milleks siia maailma tuli.
Need olid ka need 2 aspekti, tänu millele Jeesuse kuulutus kandis.
Samuti oli Jeesuse kuulutuse taga
see sama Martin Lutheri King Jr.'i vaimsus
tõelisest rahust ja vabadusest.
See oli kuulutus, mis nõudis pühendumist,
oma elude maha panemist ja ohvrit.
Küsimus on selles, kas kuulutame sõda,
või rahu ja armastust?
Mõlemad on ühtpidi ohtlikud!
Me teame, kui ohtlikud on olnud teatud sõjakuulutused,
kui keegi on püüdnud olla ajalugu pööravaks uksehingeks,
olles samas vigane uksehing.
Jeesus aga on veatu "uksehing".
Tänu neile vigastele hingedele on sõjad olnud äärmiselt ohtlikud.
Kuid tead, mis veel on ohtlik?
See, kui sa otsustad armastada.
Räägime täna ohtlikust kuulutusest, mis tugineb Mäejutlusele,
õnnistussõnadele, teise põse ette pööramisele
ja lisa miili käimisele.
Tegu on ohtliku kuulutusega.
Mis aga muudab selle nii ohtlikuks?
Üks inimene ütles selle kohta:
"Kristluse puhul pole küsimus selles,
otsekui seda oleks proovitud ja leitud selles midagi viga olevat,
vaid seda on peetud raskeks ja seetõttu pole seda ka proovitud."
Mõtle sellele korra!
See on ohtlik. See on raske.
See tähendab elada suurima eesmärgi nimel;
tähendab tuua ohvreid ja austada Jumalat,
seades Ta esikohale
ja lastes Tal juhtida meid kõige sisse, mis Tal on me jaoks.
Nii sõja -kui rahu kuulutusega käib kaasas elu kaotus.
Jeesus loobus oma elust; see eesmärk maksis Talle Ta elu.
Me teame, et läbi ajaloo on olnud palju neid,
kes on ohverdanud oma elud oma rahva heaolu nimel
ja me austame neid, kes on maksnud sõdades elu hinna.
Kuid Jeesuse kuulutusel oli ka oma hind - Ta loobus oma elust.
Seetõttu usun, et see ohtlik kuulutus vajab inimesi ja kogudusi,
kes on valmis ütlema: "Ma annan oma elu Jumalariigi nimel!"
"Ma annan oma elu inimeste armastamise nimel!"
"Ma annan oma elu, et austada Kuningas Jeesust."
Kui Roland Reagan oleks veel elus, oleks ta täna 104 aastane.
Ta ütles: "Me ei saa kunagi lüüa, kui me ei lakka uskumast Jumalasse."
Milline imeline asi, mida öelda.
Mulle meeldib mõte
Jeesuse teenimisega kaasaskäivast ohtlikust kuulutusest,
kuid seni, kuni usume Jumalasse, oleme me osa vastusest
ja esindame lootust.
Samas kui sõda on nii mõttetu, täis tohutuid jõledusi ja rikutust.
Ometi tuli Jeesus siia maa peale,
et kohtuda inimestega keset nende kõige sügavamat rikutust.
Tema ohtlik kuulutus kätkeb endas inimeste armastamist, teenimist
ja aitamist.
Jeesuse elu oli üks ohtlik kuulutus.
Huvitav, mida sinu elu kuulutab?
Mida meie kogudus kuulutab?
Kuulutagem seda,
et teenime sel aastal oma eludega rohkem, kui eales varem,
teenides seeläbi Kuningas Jeesust.
Kuningate Kuningat ja isandate Issandat.
Sõda võib olla nii mõttetu,
kui sa aga elad tuginedes armu ja armastuse kuulutusele,
on su elul üks mõte.
Kogu Jeesuse elu ja surm;
see viis, kuidas Ta sündis, elas ja suri,
oli kõik kui üks ohtlik kuulutus.
See kõik kuulutas midagi.
Kui Jeesus sündis, liitusid taevased väed inglitega
ja kuulutasid maa peal:
"Rahu olgu maa peal ja inimestest hea meel."
See oli midagi totaalselt erinevat ja teistsugust,
mis pööras kogu maailma peapeale.
See, et Jeesus tuli hea tahtega;
rahusõnumiga, mis oli mõeldud kogu inimkonnale.
Milline võimas võimalus esindada sellist ohtlikku kuulutust!
Milline võimas võimalus teenida Kuningas Jeesust!
Kuningate Kuningat ja isandate Issandat.
Jeesuse elu kuulutas armastusest.
Ta ütles enne oma surma Johannese 17:26
"Ja ma olen neile andnud teada sinu nime ja annan teada..."
Olen andnud teada ja annan teada,
"et armastus, millega sina oled armastanud mind,
oleks nendes ja mina oleksin nendes.”
See oli armastuse kuulutus
ja mu palve on,
et ka meie võiks siseneda sellesse ohtlikku kuulutusse.
Üks selline raamat on väljaantud nagu "Ajaloo uksehinged",
mille autoriks on Thomas Cahill, kes on öelnud järgmist:
"Ajaloo peale mõeldes
mõtleme tavaliselt ühele katastroofile teise järel,
ühele sõjale teise järel,
vägivallale vägivalla järel.
Kuid ajalugu on ka jutustus armust,
inimestest, kes on õnnistatud,
sõnulseletamatutest olukordadest,
kus keegi tegi midagi kellegi teise heaks -
päästis kellegi elu, kinkis midagi,
tegi enamat, kui olukorrad seda nõudsid."
Kui imeline see on, kui mõtled ajaloo uksehingede peale -
sellele, kuidas nad on avanud ja sulgenud uksi inimeste ees.
Mulle nii meeldib see mõte ohtlikust kuulutusest,
sest see on võimas.
Kui Jeesus tuli, pööras Ta ühtpidi kogu maailma pahupidi.
Ja Uue Testamendi jüngrid tegid seda sama.
Apostlite tegude 17 ptk räägib apostlite tegudest.
Apostlite teod 17:5 näitab,
kuidas nad oma maailma peapeale pöörasid.
"Juudid läksid aga kadedaks
ja võtsid enestega turuplatsidelt mõningaid nurjatuid mehi
ja rahvahulki koondades muutsid linna rahutuks.
Rünnates Jaasoni koda, püüdsid nad apostleid rahva ette tuua.
Aga kui neid (jüngreid) ei leitud,
siis nad vedasid Jaasoni ja mõned vennad linna ülemate ette
ning hüüdsid: Need, kes kogu maal rahutusi tekitavad,
need on ka siia tulnud."
Usun, et käesolev aasta on aeg, mil pöörata ka meie maailm pahupidi
armu ja armastuse revolutsiooni läbi.
Pöörete läbi, mis toovad muutust me kultuuri,
esindades Jeesuse südant, aamen.
Apostlite tegude 16 ptk esitleb ka Jeesuse ohtlikku kuulutust,
mis kätkeb endas Tema armastust ja armu.
Kuulutust, mis on kokku võetud Mäejutluses.
Mägi, millelt Jeesus kuulutas, oli uus mägi.
Vana mägi oli Siinai mägi, mis sümboliseeris käsuseadust.
Kuid Jeesus tõi uuel mäel uued lähenemisviisid
ja jagas seal uusi sõnu ning mõtteid.
Inimesi aga, kes seda kõike esindasid,
hakati süüdistama oma linna elu häirimises;
selles, et nad pöörasid kõik pahupidi.
Apostlite teod 16:20 on öeldud:
"Nad viisid nad võimukandjate ette ja ütlesid:
Need inimesed tekitavad meie linnas segadust."
Nad ei põhjustanud seal mässu, meelevalda, vihkamist,
või inimeste maha surumist,
vaid segadust selle läbi, et esitlesid üht uut viisi.
Neid süüdistatid selles,
et nad "kuulutasid kombeid, mis polnud kohalikele omased."
Teistmoodi kultuur, erinev lähenemine, ohtlik kuulutus.
"...ja kuulutavad kombeid,
mida meie kui roomlased ei tohi omaks võtta ega järgida.”
Mulle meeldib võimalus olla kaasas pahupidi pöörava ohtliku kuulutusega,
mis pöörab kõik pahupidi
ja ei tee mitte inimeste olemist tuliseks,
vaid patu, pimeduse ja valu olemise tuliseks.
Nende asjade, mis röövivad inimestelt ja kahandavad nende väärtust.
Mulle meeldib, et see ohtlik kuulutus on sama,
nagu Thomas Jeffersoni toodud iseseisvusdeklaratsioon seda oli.
Me toome ühe uue mõtteviisi ja kultuuri,
mis toob esile uue kuningriigi, Jeesuse nimel.
Nii nagu Winston Churchill koondas inimesi ühise eesmärgi nimel
nii on meie eesmärgi keskpunktiks kuningas Jeesus.
Nii nagu Martin Luther King Jr,
võime ka meie olla osa ohtlikust kuulutusest,
mis nõuab pühendumist ja ohvreid, et tuua jäävaid muutusi
ja vabadust kõigile.
See on see, mida mina ohtliku tunnistuse puhul näen
ja see tekitab minus palju elevust.
Seetõttu tutvustabki Jeesus Matteuse 5:1-2 seda uut viisi.
"Aga kui Jeesus nägi rahvahulki,
läks ta üles mäele ja istus sinna maha."
Ta ei istunud sinna maha mingit puhkepausi veetma,
vaid Ta istus sinna maha,
et muuta oma ohtliku kuulutuse kaudu kogu maailma.
Vaadates Matteuse 5:3 olevaid õnnistussõnu:
Õndsad on need, kes on vaimus vaesed,
sest nende päralt on taevariik."
See on kõik kuidagi nii vastupidi,
sest tegelikult on kõigi nende õnnistussõnade puhul näha,
et tee üles viib esmalt alla.
Õndsad on need, kes on vaimus vaesed,
sest nende päralt on taevariik."
See on see, milles kogu vägi peitub.
Usun, et Jumal kutsub meid läbi selle ohtliku kuulutuse
elama sel aastal täiesti ebatavalist elu.
Üks Inglismaa pastor, jutlustaja ja piibliõpetaja ütles,
et Mäejutluse võtmesalm on Matteuse 6:8
Seal üteb Jeesus järgmist: "Ärge siis saage nende sarnaseks..."
Ehk teisisõnu: ärge olge, nagu need religioossed vereimejad.
Ärge aheldage inimesi;
ärge suruge neid maha käskude ja keeldudega.
Jeesus ütleb, et ärge olge sellised, sest on üks parem tee.
Üks ohtlik kuulutus, üks erinevam tee, millest me tahame olla osa.
Nii et Jeesus ütleb Mäejutluses ikka ja jälle:
"Te olete kuulnud öeldavat..., kuid mina ütlen hoopis nii."
Ta ei öelnud seda vaid korra, aga ikka ja jälle, esitledes uut teed;
uut kultuuri ja erinevat viisi.
See oli ohtlik kuulutus.
Näide selle kohta Matteuse 5:38-39
"Te olete kuulnud, et on öeldud: Silm silma ja hammas hamba vastu!
Aga mina ütlen teile: keera talle ka teine põsk!"
See on üks neist ohtlikest väljaütlemistest!
Mina usun, et meid on kutsutud elama ebatavalisi elusid.
Elusid, mida elatakse seestpoolt väljapoole.
Küsimus pole välistes tegudes ja olemises,
vaid Jeesuses - ajaloo uksehinges,
tehes midagi imelist sellega, et sulgeb kõik vana me eludes
ja avab selle millelegi uuele.
Ohtlik väljaütlemine võib esindada armastust, armu, ilu ja uusi algusi
kõigile, kes meie ümber.
Meid pole vaid kutsutud elama ebatavalist elu,
aga omama ka üht kuulutust, üht ohtlikku väljaütlemist,
mis annab meile ebatavalise mõjujõu.
Usu nii üksikisikuna, kui uskugem ka kõik üheskoos
ebatavalise mõju olemasolusse.
Piiblis pole öeldud, et Jumal rõõmustab varjatud asjade üle.
Vaadakem Matteuse 5:14-16, kus laiendatud piiblitõlge ütleb:
"Ma võin seda ka teistmoodi öelda:
teid on pandud siia valguseks, et tuua maailmas esile Jumala värvid.
Jumal pole mingi saladus, mida hoida, nii et me teeme Ta avalikuks.
Sama avalikuks, kui üks mäe tipus olev linn.
Kui ma olen loonud teid valguse kandjateks,
siis te ei arva ju ometi, et peidan teid ämbri alla?!
Ma panen teid igati nähtavale kohale.
Ja nüüd, kui ma olen pannud teid nähtavale kohale seal mäetipus,
siis särage ja hoidke oma koja uksed valla!
Jagage oma elu heldesti!
Avades end teistele, aitate te teistel avaneda Jumala ees,
meie helde Isa ees, kes on taevas."
"Ja nüüd, kui ma olen pannud teid nähtavale kohale seal mäetipus,
siis särage ja hoidke oma koja uksed valla!
Jagage oma elu heldesti!"
Minu jaoks on see ohtlik väljaütlemine.
Üleskutse elada avatud elu, mis tagab meile ebatavalise mõjujõu.
On imeline näha,
kuidas koguduse mõju sõna otseses mõttes muudab elusid.
Üks noormees tuli kord Hillsongi kogudusse Brisbane's.
See polnudki väga ammu - mingi 2 aastat tagasi.
Enne sinna tulekut oli ta korra käinud ka ühes Sydney koguduses,
kus oli 2000 inimest.
See noormees ei teadnud usuasjadest midagi,
kuid mingi valemiga kutsus pastor ta ette Piiblit lugema.
Nii et ta tegi seda, võimalik, et vastu oma tahtmist,
kuniks pastor küsis: "Mis raamatust sa loed?"
Ja poiss vastas: "Piiblist."
Kõik said kõvasti naerda,
sest poiss ei teadnud, et Piiblis on erinevaid raamatuid.
Nii et kõik naersid ta üle ja ta tundis end mahatehtuna.
Pastor küsis: "Mis seal lehekülje ülaservas kirjas on?"
Seal oli kirjas "Tiitus", kuid poiss ei osanud seda hääldada
ja ütles, et loeb Tituse raamatust.
Nii et rahvas naeris veelgi kõvemini.
Naeris nii kõvasti, et poiss tundis end täiega alandatuna
ja oma pinki tagasi minnes andis endale vande,
et ta ei lähe enam iial kirikusse.
Aeg läks, ta abiellus ja sai 3 lapse isaks.
Mingi hetk ta kolmas laps haigestus, mille tulemusena ta sai suurima šoki -
ta sai teada, et geneetiliselt on võimatu,
et ta on selle poisi isa.
Kuna ta polnud usklik, oli lõpptulemuseks abielulahutus.
Ta abiellus mingi hetk uuesti, kuid sai seejärel teada, et tal on vähk
ja ta naine jättis ta seepeale maha.
Ta ei tahtnud elada koos vähihaigega.
Nii et ta elu liikus täiega allamäge.
Ta leidis omale uue pruudi, kuid temagi ei tahtnud temaga olla
ja mees leidis, et ta elul on kriips peal
ning ta otsustas sellele ise lõpu teha.
Ta valis välja Brisbane'i kõrgeima tipu,
milleks on üks mägi.
Ta otsustas, et ronib sinna tippu ja lõpetab seal oma elu.
Kuid Hillsongi Brisbane'i koguduse keskus
on sisuliselt selle sama mäe küljel.
Nii et kui see mees häälestas oma GPS'i,
et leida tee sinna mäkke...
Meil pole seal keskuses pühapäevaõhtuseid teenistusi,
kuid on reedeõhtused,
mis on tulvil rahvast täis ja atmosfäär on täiega laetud.
Mees püüab leida teed mäe tippu, et sooritada seal enesetappu,
kuid mäkke liikudes sattub tihedasse autode voolu,
kus rahvas on kõik teel kirikusse.
Ta ei saanud sellest kuidagi välja,
nii et ta pidi liikuma koos autode vooluga kiriku parklasse.
Ja nii otsustas ta ka minna teenistusele.
Jumal puudutas teda seal ja ta nuttis ja nuttis ja nuttis,
sest Jumal puudutas ta südant.
Ta tuli nädal hiljem tagasi ja andis oma elu Jeesusele.
2 nädalat hiljem tuli ta uuesti tagasi ja sai ristitud.
Imeline!
Veel 2 aastat hiljem
sai temast üks me koguduse aktiivsemaid vabatahtlikke
ja tema poeg mängib samuti suurt rolli Brisbane'i koguduses.
Seda kõike tänu sellele, et meid on kutsutud olema kogudus,
kes kuulutab julgelt armu, armastust ja rahu.
Seda tehes võime uskuda,
et Jumal annab meile ebatavalise mõjujõu,
kui me uksed on valla ja südamed helded.
Meid on kutsutud omama nooruslikku meelt ja heldet südant,
mis kätkeb endas ka ohtlikku kuulutust.
Usun, et meid on kutsutud elama ebatavalisi elusid,
uskuma ebatavalisse mõjujõusse
ja omama ebatavalisi tõotusi ning õnnistusi.
See kõik on võetud kokku Matteuse 5:3-10
"Õndsad on need, kes on vaimus vaesed,
sest nende päralt on taevariik.
Õndsad on kurvad, sest neid lohutatakse.
Õndsad on need, kellel on nälg ja janu õiguse järele,
sest nemad saavad küllaga.
Õndsad on halastajad, sest nende peale halastatakse.
Õndsad on puhtad südamelt, sest nemad näevad Jumalat.
Õndsad on rahutegijad, sest neid hüütakse Jumala lasteks.
Õndsad on need, keda õiguse pärast taga kiusatakse,
sest nende päralt on taevariik."
See kõik on üks ohtlik väljaütlemine,
kuid see tõi kaasa ühe uue elamise -ja olemise viisi.
Ja kui ka meie elame seda ohtlikku kuulutust välja,
siis ma tahan kuulutada seda õnnistust
meie koguduse rahva üle,
et see võiks täituda, kui armastate inimesi
ja olete nende suhtes armulised.
Olgu see siis meie laste -või noortetöös;
läbi sotsiaal -või misjonitöö, või koguduste rajamise.
Ma tahan kuulutada seda õnnistust teie üle.
Tõstke oma silmad ja nähke saabunud Kuningat
Maailma valgust, kes sirutub meieni
Pole ühtki teist nime, pole ühtki teist nime
kui meie Jumala, Jeesuse Kristuse oma
Istumas võitmatuna taevasis paigus
Mäed kummarduvad, kui tõstame kõrgeks Ta nime
Pole ühtki teist nime, pole ühtki teist nime
kui meie Jumala, Jeesuse Kristuse oma
Jeesus
Iga linn, iga küla, iga alev,
iga rahvus, iga kirik ja kogudus, kes te olete esindatud siin saalis -
kuulutagem seda kõike veelkord üheskoos!
Kogu maa saab vappuma ja värisema Tema ees
Ahelad purunevad maa ja taeva ühise laulu peale
Püha on nimi
Püha on Jeesuse nimi, Jeesuse nimi
Kogu maa saab vappuma ja värisema Tema ees
Ahelad purunevad maa ja taeva ühise laulu peale
Püha on nimi
Püha on Jeesuse nimi, Jeesuse nimi
Oleme me unustanud
selle lähedase, igavese vestluse
Looja
ja loodu vahel?
Kuid samas meid tõmbab miski.
Üks sosin, et me võiks siiski kuulda
ja häälestada ümber oma meeled,
kuniks Ta ootab,
ootab
ja ootab meie vastust.
Kõnele,
ma kuulan
Kõnele,
me kuulame
Milline imeline kuulutus ja väljaütlemine,
mis võtab kokku Jeesuse jutu ja kõik õnnistussõnad.
Sõnad, mis peaks kujundama meie suhtumise ja olemisviisi.
Ole õnnistatud, ilusat uut nädalat ja vaata meid taas nädala pärast!
Tõlge: Anne-Ly Raukas